Document ID: 31976R1325

ΚΑΝΟΝΙΣΜΟΣ (ΕΟΚ) αριθ. 1325/76 ΤΗΣ ΕΠΙΤΡΟΠΗΣ της 8ης Ιουνίου 1976 περί συμπληρώσεως του κανονισμού (ΕΟΚ) αριθ. 1063/69 της Επιτροπής "περί καταρτίσεως του πίνακα των εκδιδουσών πιστοποιητικά αρχών, ο οποίος προβλέπεται από τον κανονισμό (ΕΟΚ) αριθ. 1062/69 της Επιτροπής"
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του Κοινού Δασμολογίου(1), όπως τροποποιήθηκε τελευταία από την πράξη προσχωρήσεως(2), και ιδίως το άρθρο 4,
τον κανονισμό (ΕΟΚ) αριθ. 1062/69 της Επιτροπής της 6ης Ιουνίου 1969 περί καθορισμού των όρων, τους οποίους πρέπει να πληρούν τα πιστοποιητικά, από την προσκόμιση των οποίων εξαρτάται η υπαγωγή των παρασκευασμάτων υπό την ονομασία "τετηγμένα" στη διάκριση 21.07 E του Κοινού Δασμολογίου(3),
Εκτιμώντας:
ότι, σύμφωνα με τις διατάξεις του άρθρου 4 παράγραφος 1 του κανονισμού (ΕΟΚ) αριθ. 1062/69, ένα πιστοποιητικό ισχύει εφ' όσον έχει θεωρηθεί από μία από τις αρχές που αναφέρονται στον πίνακα που θα καταρτισθεί-
ότι ένας τέτοιος πίνακας έχει καταρτισθεί διά του κανονισμού (ΕΟΚ) αριθ. 1063/69 της Επιτροπής(4)-
ότι μία αρχή είναι δυνατόν να αναφέρεται στον πίνακα μόνον αν πληροί τους όρους που αναφέρονται στο άρθρο 5 παράγραφος 1 του κανονισμού (ΕΟΚ) αριθ. 1062/69-
ότι η Αυστρία αναγνωρίζει την Osterreichische Hartkaese Export Ges. mbH του Innsbruck ως εκδίδουσα αρχή-
ότι η αρχή αυτή ανέλαβε την υποχρέωση:
- να ελέγχει τις ενδείξεις που αναφέρονται στα πιστοποιητικά που συμφωνούν προς το υπόδειγμα που αναφέρεται στο παράρτημα του κανονισμού (ΕΟΚ) αριθ. 1062/69,
- να παρέχει στην Επιτροπή και στα Κράτη Μέλη, εφ' όσον το ζητήσουν, κάθε χρήσιμη πληροφορία που θα επέτρεπε την αξιολόγηση των ενδείξεων που περιέχονται στα πιστοποιητικά,
- να αποστέλλει κατευθείαν στις αρμόδιες αρχές του Κράτους Μέλους εισαγωγής το δεύτερο αντίγραφο κάθε πιστοποιητικού εντός προθεσμίας τριών ημερών από της ημέρας της εκδόσεώς του,
ότι πρέπει, επομένως, να προστεθεί στον ανωτέρω πίνακα η Osterreichische Hartkaese Export Ges. mbH-
ότι οι διατάξεις του παρόντος κανονισμού είναι σύμφωνες με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας των εκδιδουσών αρχών, που παρατίθεται στο παράρτημα του κανονισμού (ΕΟΚ) αριθ. 1063/69, συμπληρώνεται ως εξής:
"Osterreichische Hartkaese Export Ges. mbH, Innsbruck, Austria."
Άρθρο 2
Ο παρών κανονισμός αρχίζει να ισχύει την 1η Αυγούστου 1976.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.
Έγινε στις Βρυξέλλες, στις 8 Ιουνίου 1976.

Labels: 17
7
3
18
15